b'\n_START_ARTICLE_\nNetv\xc3\xa6rksanalysator\n_START_PARAGRAPH_\nEn netv\xc3\xa6rksanalysator er et avanceret m\xc3\xa5leinstrument anvendt til at m\xc3\xa5le p\xc3\xa5 elektroniske delkredsl\xc3\xb8b. Det anvendes p\xc3\xa5 stort set alle delkredsl\xc3\xb8b, som arbejder p\xc3\xa5 h\xc3\xb8je frekvenser, typisk radio delkredsl\xc3\xb8b._NEWLINE_Den kan f.eks. anvendes til at m\xc3\xa5le responsen af et elektronisk filter, eller til at m\xc3\xa5le hvor godt tilpasset en radioantenne er til en radiosender._NEWLINE_Der er to hovedtyper af netv\xc3\xa6rksanalysatorer. Den ene er en vektor-netv\xc3\xa6rksanalysator (VNA), den anden er en skalar-netv\xc3\xa6rksanalysator (SNA)._NEWLINE_En VNA er mere avanceret end en SNA, fordi den i udover at m\xc3\xa5le amplituden (skalaren) ogs\xc3\xa5 udf\xc3\xb8rer fasem\xc3\xa5linger. Herudover er m\xc3\xa5lekablernes l\xc3\xa6ngde og type en kritisk del af m\xc3\xa5leprocessen.\n_START_SECTION_\nPC baseret netv\xc3\xa6rksanalysator\n_START_PARAGRAPH_\nFra ca. \xc3\xa5r 2000 er der dukket flere PC baserede netv\xc3\xa6rksanalysatorer frem nogle endda som selvbyg. Man b\xc3\xb8r v\xc3\xa6re opm\xc3\xa6rksom p\xc3\xa5 om softwaren til netv\xc3\xa6rksanalysatoren virker fornuftigt. Fordelen ved en PC baseret netv\xc3\xa6rksanalysator er at den kan v\xc3\xa6re fleksibel.\n_START_SECTION_\nArkitektur\n_START_PARAGRAPH_\nEn netv\xc3\xa6rksanalysators grundl\xc3\xa6ggende arkitektur omfatter en signalgenerator, en testops\xc3\xa6tning, og en eller flere specialiserede modtagere. I nogle testops\xc3\xa6tninger er enhederne distinkte instrumenter._NEWLINE_Se S-parametre.\n_START_SECTION_\nTestops\xc3\xa6tning\n_START_PARAGRAPH_\nTestops\xc3\xa6tningen tager signalgeneratorens output og sender den til enheden der skal testes (DUT \xe2\x80\x93 Device under test), og sender signaler der skal m\xc3\xa5les til modtagerne._NEWLINE_Testops\xc3\xa6tning deler ofte kildesignal i to dele \xe2\x80\x93 hvor et \xc3\xa9t anvendes som referencesignal. I en SNA, kan referencesignalet sendes til en diodedetektor (modtager) hvis output sendes sendes til signalgeneratorens automatiske styrkestyring (ALC \xe2\x80\x93 Automatic Level Control). Resultatet er bedre styring af signalgeneratorens output og bedre m\xc3\xa5len\xc3\xb8jagtighed. I en VNA, sendes referencesignalet til modtagerne, da det beh\xc3\xb8ves som en fasereference._NEWLINE_Retningskobler (eng. directional coupler). To modstandsbaserede effektdelere._NEWLINE_Nogle mikrob\xc3\xb8lge testops\xc3\xa6tninger omfatter radiomodtager signalblandere (f.eks., testops\xc3\xa6tninger til HP\xc2\xa08510)._NEWLINE_Testops\xc3\xa6tningen kan ogs\xc3\xa5 indeholde retningskoblere til at m\xc3\xa5le reflekterede signaler._NEWLINE_Transmissions/refleksions testops\xc3\xa6tninger._NEWLINE_S-parameter testops\xc3\xa6tninger.\n_START_SECTION_\nModtagere\n_START_PARAGRAPH_\nModtagerne udf\xc3\xb8rer m\xc3\xa5lingerne. En netv\xc3\xa6rksanalysator vil have en eller flere modtagere forbundet til dens testporte. Referencetestporten bliver normalt m\xc3\xa6rket med R \xe2\x80\x93 og de prim\xc3\xa6re testporte med A, B, C,.... Nogle netv\xc3\xa6rksanalysatorer vil dedikere en separat modtager til hver testport, mens andre deler en eller to modtagere mellem portene. R-modtageren kan designes til at v\xc3\xa6re mindre f\xc3\xb8lsom end modtagere anvendt p\xc3\xa5 de andre testporte._NEWLINE_I SNA m\xc3\xa5ler modtagerne kun signalstyrkerne. En modtager kan v\xc3\xa6re detektordiode (ligesom i en diodemodtager) som fungere ved testfrekvensen. Den simpleste SNA vil have en enkelt testport, men flere n\xc3\xb8jagtige m\xc3\xa5linger n\xc3\xa5r en referenceport ogs\xc3\xa5 anvendes. Referenceporten vil kompensere for signalstyrkevariationer i testsignalet ved m\xc3\xa5legr\xc3\xa6nsefladen. Det er muligt at dele en enkelt detektor og anvende den til b\xc3\xa5de referenceporten og testporten ved at lave to m\xc3\xa5le omgange._NEWLINE_I VNA m\xc3\xa5ler modtagerne b\xc3\xa5de signalernes styrke og fase. VNA beh\xc3\xb8ver et referencesignal (R) til at bestemme fasen, s\xc3\xa5 en VNA beh\xc3\xb8ver mindst to modtagere. Almindeligvis nedkonverteres referencesignalet og testsignalet for at lave m\xc3\xa5lingerne ved en lavere frekvens. Fasen kan m\xc3\xa5les med en kvadraturdetektor. En VNA beh\xc3\xb8ver mindst to modtager, men nogle vil have have 3 eller 4 modtagere for at tillade samtidig m\xc3\xa5ling af forskellige parametre._NEWLINE_Der findes nogle VNA-arkitekturer (6-port) som afleder fase og signalstyrke fra kun effektm\xc3\xa5linger.'